**ОБЩИНСКА ИЗБИРАТЕЛНА КОМИСИЯ ПЕТРИЧ**

**ПРОТОКОЛ № 016-МИ / 09.10.2015г.**

На 09 октомври 2015г. се проведе заседание на ОИК –Петрич. Присъстваха 11 члена на ОИК-Петрич: Антоанета Аспарухова Янчева, Антоанета Димитрова Кръстева, Зорница Якова Авгинова, Антония Сашева Алексиева, Елена Василева Шумарова. Мария Ангелова Петкова, Атанас Георгиев Ямалиев, Елена Георгиева -Великова, Наталия Димитрова Аврамова, Витка Атанасова Христова, Тинка Георгиева Трайкова

Отсъстващи: няма.

Заседанието бе открито в 17.50 часа от Антоанета Кръстева –Зам. Председател на ОИК-Петрич. Същият констатира наличие на кворум и обяви точките от дневния ред.

Т.1

Относно: постъпил сигнал с Вх. № 157 от 09.10.2015г. от ПП „Движение 21“ и местна коалиция „Коалиция заедно за промяната“ – 2 броя с еднакви податели и еднакво съдържания

Т.2

ОТНОСНО: постъпила молба с Вх.№ 158 от 09.10.2015г. от КП“Народен съюз“ относно състава на СИК-вете;

По дневният ред Наталия Аврамова предлага да се включи и следната точка: Упълномощаване на двама членове на ОИК, които да управляват заедно усъвършенствания електронен подпис на ОИК.

Предложеният дневен ред беше подложен на гласуване. ОИК –Петрич единодушно прие дневния ред с допълнителната точка предложена от Наталия Аврамова.

**По точка 1 от дневния ред:**

Г-жа Кръстева запозна присъстващите със сигнала с Вх. № 157 от 09.10.2015г. от ПП „Движение 21“ и местна коалиция „Коалиция заедно за промяната‘.

Председателят на ОИК предлага ОИК-Петрич да изиска от регистъра на СГС – София удостоверение за правното положение на ПП „Роден край“, ако такава има регистирирана. След получаване на отговор от СГС преписката да бъде изпратена на ЦИК.

Г-жа Аврамова предлага т.к. сигнала по същество е идентичен с предмета на предна жалба, която е в ЦИК, предлага сигнала да остане без движение.

Елена Великова предлага да се направи проверка по сигнала в СГС и след като се получи отговор ОИК да се произнесе по него.

Наталия Аврамова и Антоанета Янчева оттеглят предложенията си и се присъединяват към предложението на Елена Великова.

ОИК – Петрич, гласува предложението на Елена Великова и взе следното протоколно решение:

**РЕШИ:**

Да се изиска удостоверение от СГС за актуално състояние на партия „РОДЕН КРАЙ“, ако има регистрирана такава, след което ОИК-Петрич ще се произнесе по сигнала.

Решението се взе единодушно.

**По точка 2 от дневния ред:**

По отношение на молба с Вх.№ 158 от 09.10.2015г. от КП“Народен съюз“, ОИК-Петрич взе следното протоколно решение:

ОИК-Петрич не се произнася по молбата. Решение №132-МИ/29,09,2015г. с което са назначени СИК-вете е публикувано на сайта на ОИК-Петрич на 29,09,2015г. , в този смисъл информацията е публична и всеки заинтересуван може да направи справка. Избирателният Кодекс не предвижда поотделно уведомяване на кандидатите.

**По трета точка от дневния ред:** Относно упълномощаване на двама членове на ОИК, които да управляват заедно усъвършенстван електронен подпис на ОИК.

ЯНЧЕВА: Предлагам следните членове: Зорница Авгинова и Елена Шумарова.

Петкова: Предлагам определените лица да бъдат с компютърни познания, в тази връзка предлагам Наталия Аврамова.

Атанас Ямалиев: Аз предлагам Антоанета Кръстева.

Янчева: Оттеглям предложението си за Елена Шумарова.

Проведе се гласуване, при което за Зорница Авгинова гласуваха „за“ единадесет гласа, за Наталия Аврамова „за“ четири гласа, за Антоанета Кръстева гласуваха „за“ седем гласа. Проведе се второ гласуване, при което за Антоанета Кръстева гласуваха „за“ осем гласа.

С оглед проведеното гласуване, ОИК-Петрич, взе следното

**РЕШЕНИЕ №135 – МИ/09.10.2015г.:**

Упълномощава следните членове на ОИК-Петрич да управляват заедно усъвършенствания електронен подпис на ОИК, а именно Зорница Авгинова и Антоанета Кръстева.

Решението е прието и подлежи на обжалване пред ЦИК чрез ОИК -Петрич в тридневен срок от обявяването му.

Председател:

Антоанета Аспарухова Янчева

Секретар:

Атанас Георгиев Ямалиев